కీలక సమయాల్లో
సచిన్‌ కంటే కోహ్లీ మేలు : ఇమ్రాన్‌ఖాన్‌
ఇస్లామాబాద్‌ : కొన్ని కీలక సమయాల్లో సచిన్‌ కంటే కోహ్లీ చాలా మేలని పాకి స్థాన్‌ మాజీ స్టార్‌ క్రికెటర్‌ ఇమ్రాన్‌ఖాన్‌ వ్యాఖ్యానించాడు. క్రికెట్‌కు ఎప్పుడు చెవులున్నాయని అంటూ 1980లలో వివ్‌ రిచర్డ్స్‌, బ్రియాన్‌ లారా, సచిన్‌ వీరంతా ఆడేవారని కానీ వీళ్లందని కంటే కూడా తాను చూసిన వాళ్లలో కోహ్లీ సంపూర్ణ ఆటగాడని ఇమ్రాన్‌ పేర్కొన్నాడు.అతడు రెండు కాళ్లతోనూ మైదానంలో అన్ని వైపులా ఆడతాడని ప్రశంసలు కురిపించాడు. అతడి టాలెంట్‌, టెక్నిక్‌ లాంటి అంశాలను పక్కన పెడితే కోహ్లీకి చాలా మంచి టెంపర్‌మెంట్‌ ఉందని, సచిన్‌ కంటే అతడి టెంపర్‌మెంట్‌ బాగుంటుందన్నాడు.ఇటీవల భారత్‌, పాకిస్థాన్‌ జట్ల మద్య కోల్‌కతాలోని ఈడెన్‌ గార్డెన్స్‌లో జరిగిన ఐసిసి టి20 ప్రపంచ కప్‌ మ్యాచ్‌కి ఇమ్రాన్‌ఖాన్‌ హాజరయ్యాడు. అయితే ఈ మ్యాచ్‌లో కోహ్లీ 37 బంతుల్లో 55 పరుగులతో వీర విహారం చేయడంతో పాక్‌ ఓడిపోయింది.
పాక్‌ ఓటమి చూస్తుంటే చాలా బాధ అనిపించిందని, అయితే కోహ్లీ మాత్రం చాలా బాగా ఆడాడని ఇమ్రాన్‌ కొనియాడాడు.తాను ఒక బౌలర్‌గా బ్యాట్స్‌మెన్‌ను చూస్తానని,వాళ్లను ఎలా ఔట్‌ చేయాలా అనే ఆలోచిస్తానని,క్లిష్టమైన పరిస్థితుల్లో కోహ్లీ ఎలా ఆడతాడో చూస్తే ఇతరుల కంటే బాగా ఆడతాడని పేర్కొన్నాడు.అంతర్జాతీయంగా అతడే బాగా ఆడే క్రికెటర్‌ అని ప్రశంసించాడు.